HANKIJA NIMI: Tervise ja Heaolu Infosüsteemide Keskus

Pakkumusettepaneku nimetus: **„**Puuetega lapse ja vanaduspensioniealise klienditeekonna redisain I etapp**“**

Käesolevaga teeb Tervise ja Heaolu Infosüsteemide Keskus (Hankija) Teile ettepaneku esitada pakkumus [Puuetega lapse ja vanaduspensioniealise klienditeekonna redisaini I etap](https://etoetus.struktuurifondid.ee/esf2web/#esfos-desktop/application/168201/applicant)i arendamiseks raamlepingu nr 3-9/2307-1 alusel.

**Pakkumus tuleb esitada hiljemalt 30.03.2022 kell 17.00 e-posti aadressile** [merly.tammiku@tehik.ee](mailto:merly.tammiku@tehik.ee) ja [monika.heinrand@tehik.ee](mailto:monika.heinrand@tehik.ee) . Pakkumus tuleb esitada eesti keeles ja digitaalselt allkirjastatult pakkuja allkirjaõigusliku isiku poolt.

Pakkumus esitatakse tehnilises kirjelduses (lisa 1) toodud tööde teostamiseks. Alternatiivsete pakkumuste esitamine ei ole lubatav.

**Pakkumusena tuleb esitada**:

* Tööde teostamiseks planeeritud meeskonnaliikmed isikuliselt, tuues välja ka meeskonnaliikmete rollid (vajadusel võib tellimuse käigus Poolte kokkuleppel meeskonnaliikmeid lisada). Kui täitja lisab või asendab meeskonnaliikmeid, tuleb nende uute meeskonnaliimete kohta, kelle osas ei ole andmeid varem esitatud, lisada andmed riigihankes avaldatud vormil. Täitja saab tööde teostamisel kasutada üksnes selliseid meeskonnaliikmeid, kes vastavad riigihankes seatud tingimustele;
* Tööde teostamise ühe töötunni hind (ilma käibemaksuta).
* Tööde teostamise mahuhinnang töötundides kokku.
* Tööde teostamise eeldatav mahuhinnangu jaotus vastavalt Lisa 1 punktis 4.1. teostatavatele põhitöödele.

Alltöövõtjate kasutamisel tuleb pakkumuses vastav info välja tuua.

Töid teostatakse jooksva tunnihinna arvestuse põhiselt. Tööde ajaaruandes tuuakse välja tööde teostamiseks kulunud töötunnid isikute lõikes, seostades nimetatud isikud Jiras logitud tööülesannete ja kirjeldatud tegevustega.

Pakkumuse esitamisega kinnitab pakkuja, et lepingu tähtaja saabumiseks on teostatud tehnilises kirjelduse (lisas 1) punktis 4 toodud tööd. Pakkujal ei ole õigust tööde teostamiseks nõuda täiendavat tasu või väljamakseid.

Leping täitmist rahastatakse EL struktuurivahenditest. Leping tööde teostamiseks sõlmitakse üksnes juhul, kui rahastaja rahuldab hankija täistaotluse projekti „[Puuetega lapse ja vanaduspensioniealise klienditeekonna redisain I etapp](https://etoetus.struktuurifondid.ee/esf2web/#esfos-desktop/application/168201/applicant)“, nr 2014-2020.12.03.21-1012 elluviimiseks.

Küsimuste tekkimise korral palun võtke ühendust enne pakkumuse esitamise tähtaega aadressil [merly.tammiku@tehik.ee](mailto:merly.tammiku@tehik.ee) ja monika.heinrand@tehik.ee.

**Pakkumusettepanekuga koos edastatavad dokumendid:**

Lisa 1. Hankelepingu\_eseme\_tehniline kirjeldus;

Lisa 2. Hankelepingu projekt.